Illum il-Kunsill adotta konklużjonijiet dwar il-prijoritajiet tal-UE fil-fora tan-NU dwar id-drittijiet tal-bniedem fl-2019. Huwa jerġa' jafferma l- impenn tal-UE għall-promozzjoni u l-protezzjoni tad-drittijiet tal-bniedem, id-demokrazija u l-istat tad-dritt , li wkoll għandhom rwol ewlieni fl-iżgurar tal-paċi u s-sigurtà sostenibbli. L-UE ser tkompli tikkundanna l-ksur u l-abbużi tad-drittijiet tal-bniedem kull fejn isiru, tappella lill-istati u lill-atturi mhux statali biex jipprevenuhom u jtemmuhom ħesrem, kif ukoll titlob li ssir ġustizzja u li tintrefa' r-responsabbiltà. L-UE ser tuża l-għodod u l-fora kollha disponibbli biex twettaq l-impenji tagħha fir-rigward tad-drittijiet tal-bniedem u tippromwovi d-drittijiet tal-bniedem mad-dinja kollha, inkluż fil-qafas tal-Kunsill tad-Drittijiet tal-Bniedem tan-Nazzjonijiet Uniti, l-Assemblea Ġenerali tan-Nazzjonijiet Uniti, il-Kunsill tas-Sigurtà tan-Nazzjonijiet Uniti u kwalunkwe fora rilevanti oħra, b'mod konsistenti mat-Trattat dwar l-UE u l-Karta tan-NU. L-UE ttenni li d-drittijiet kollha tal-bniedem għandhom jiġu realizzati mad-dinja kollha , kemm jekk huma drittijiet ċivili u politiċi, kif ukoll jekk huma ekonomiċi, soċjali u kulturali, u li m'hemm l-ebda ġerarkija tad-drittijiet tal-bniedem Kull sena jiġu adottati konklużjonijiet tal-Kunsill dwar il-prijoritajiet tal-UE fil-fora tan-NU dwar id-drittijiet tal-bniedem. Aqra t-test sħiħ tal-konklużjonijiet tal-Kunsill Protezzjoni u promozzjoni tad-drittijiet tal-bniedem Ara l-paġna tal-laqgħa